पाएं अपने शहर की ताज़ा ख़बरें और फ्री ई-पेपरडाउनलोड करें
चेचर गांव में भूमि विवाद को लेकर बुधवार दोपहर जमकर मारपीट हुई। इस मारपीट में एक ही पक्ष के एक महिला, एक युवती, तीन पुरुष घायल है। युवती को गम्भीर चोट लगी। पुलिस ने मामले में दो लोगों को हिरासत में लिया है। वहीं, जख्मी पक्ष के द्वारा अस्पताल आईसीयू, चिकित्सा कक्ष में जमकर हंगामा किया। जख्मी महिला द्वारा सीरियस केस युवती के इलाज को रोकने की कोशिश की गई। बाद में महिला पुलिस के हस्तक्षेप के बाद युवती का प्रारंभिक उपचार सम्भव हुआ। जिसके बाद सभी रेफर किए गए। पूर्व से जमीन विवाद : चेचर गांव के अरुण सिंह एवं अनिल सिंह के बीच पूर्व से जमीन और उसकी दखलदेहानी को लेकर वर्ष 2018 से विवाद चल रहा है। अनिल सिंह की पत्नी गायत्री देवी और अरुण सिंह द्वारा एक दूसरे पर अलग अलग थाने में समय समय पर दीवानी और फौजदारी प्राथमिकी दर्ज कराई गई है। मंगलवार दोपहर दोनों पक्षों में मारपीट हुई। घायल महिला गायत्री देवी ने आरोप लगाया कि अरुण सिंह केस के आईओ के मिलीभगत से बाहरी लोगों को लेकर जमीन दखल करने गए। विरोध करने पर उसके पति अनिल सिंह, पुत्र सोनू कुमार और उसे मारकर घायल कर दिया। उसने आरोप लगाया कि उसकी पुत्री के साथ मारपीट के बाद जबरदस्ती की गई है। अरुण सिंह व उसके भतीजे को गिरफ्तार किया गया है।
शांति व्यवस्था के लिए पुलिस बल को सक्रिय कर दिया गया
वहीं, अमेर गांव में जमीन दखलदेहानी को लेकर पप्पू राय के द्वारा महेंद्र सिंह एवं उसके घर वाले को मारपीट की गई। जख्मी ने बताया पप्पू राय ने उसके मानसिक रूप से कमजोर बेटे से जमीन रजिस्ट्री करा ली है। कोर्ट में मामला लम्बित है जिसके बाद भी दियारे से असमाजिक तत्वों के लोगों को बुलाकर जमीन दखल करने पहुंच गए। थाना अध्यक्ष धनंजय पांडेय ने बताया दोनों मामले जमीन विवाद से जुड़े है। जांच की जा रही है। साथ ही शांति व्यवस्था के लिए पुलिस बल को सक्रिय कर दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn